মার্কিন প্রেসিডেন্ট নির্বাচনের মূল পর্ব যতই এগিয়ে আসছে ততই একের পর এক বিতর্কে জড়িয়ে পড়ছেন প্রেসিডেন্ট পদপ্রার্থীদের মধ্যে প্রধান রিপাবলিকান প্রার্থী ডোনাল্ড ট্রাম্প। তাঁর বিতর্কিত ভাষণের জন্য এমনিতেই বহুদিন ধরেই সমালোচিত হয়ে চলেছেন ট্রাম্প। বিশেষত মহিলাদের সম্পর্কে তাঁর ‘সেক্সিস্ট’ মন্তব্যের জন্য আন্তর্জাতিক স্তরেই নিন্দার মুখোমুখি হতে হয়েছে তাঁকে। এই সবের মধ্যেই ক্রমশই একের পর এক অভিযোগ উঠছে ট্রাম্পের বিরুদ্ধে এবং তার বেশিরভাগই করছেন মহিলারা।